Mesto Dunajská Streda – Dunaszerdahely Város
Mestský úrad  – Városi hivatal
Hlavná 50/16, 929 01 Dunajská Streda
VÝZVA NA PREDLOŽENIE PONUKY
zadávanie zákazky na poskytnutie služieb podľa § 9 ods. 9 zákona NR SR č. 25/2006 Z. z. 
o verejnom obstarávaní a o zmene a doplnení niektorých zákonov v z. n. p. 
(ďalej len ako „ZVO“)
1.	Predmet zákazky:
Poistná zmluva na poistenie majetku a poistenie všeobecnej zodpovednosti za škodu.
2.	Identifikácia verejného obstarávateľa:
Názov:	Mesto Dunajská Streda
Adresa:	Hlavná 50/16,929 01 Dunajská Streda
Zastúpený:	JUDr. Zoltán Hájos, primátor mesta Dunajská Streda
IČO:	00305383
DIČ:	20 21 12 99 68
Sprostredkovateľ poistenia: 
Názov:	 Respect Slovakia, s.r.o., 
Adresa:	 Valova 38, 921 01 Piešťany, 
IČO:	 34107061,
DIČ:	 2020538531,
IČ DPH:	 SK2020538531,
Spoločnosť zapísaná v Obchodnom registri Okresného súdu Trnava, Oddiel: Sro, Vložka číslo 529/T.
2. Typ zmluvy: 
Poistná zmluva podľa § 788 a nasl. Občianskeho zákonníka.
3. Adresy rizík:
Územie mesta Dunajská Streda  a miesta uvedené v prílohách č. 1, 2 a 3.
Územie Slovenskej republiky ako aj územie ostatných európskych štátov.
4. Podrobný opis predmetu zákazky:
Predmetom zákazky je poistenie majetku pre prípad poškodenia alebo zničenia vecí živelnou udalosťou, poistenie pre prípad odcudzenia veci a vandalizmu, poistenie elektroniky, poistenie zodpovednosti za škodu, poistenie štatutárnych zástupcov mesta na dobu trvania od 16.11.2014 do 15.11.2017. Podrobný opis rozsahu poistenia je súčasťou prílohy č. 4 tejto výzvy. 
5. Kód služby podľa hlavného slovníka obstarávania (kód CPV):   
66515200-5: Poistenie majetku, 66516400-4: Všeobecné poistenie zodpovednosti, 66515000-3: Poistenie pre prípad poškodenia alebo straty, 66515100-4: Poistenie proti požiaru, 66516000-0: Poistenie zodpovednosti, 66515400-7: Poistenie proti vplyvom počasia.
6. Podmienky účasti:
6.1	Podmienky účasti týkajúce sa osobného postavenia podľa § 26 ods. 2 písm. a) ZVO:
•	Predložiť doklad o oprávnení podnikať v predmete zákazky ako originál, resp. úradne overenú kópiu nie staršiu ako 3 mesiace ku dňu uplynutia lehoty na predkladanie ponúk.
•	Predložiť povolenie Národnej banky Slovenska (ďalej len ako „NBS“) na vykonávanie poisťovacej činnosti pre poistný druh poistenie majetku, zodpovednosti za škodu alebo iný dokument preukazujúci oprávnenie vykonávať poisťovaciu činnosť na území Slovenskej republiky poisťovni z iného členského štátu na základe práva slobodného poskytovania služieb alebo  prostredníctvom svojej pobočky v súlade so zákonom NR SR č. 8/2008 Z. z. o poisťovníctve a o zmene a doplnení niektorých zákonov v znení neskorších predpisov.

6.2 Podmienky účasti týkajúce sa technickej spôsobilosti podľa § 28 ods. 2 písm. a) ZVO:
Uchádzač v ponuke predloží nasledovné doklady a dokumenty, ktorými preukazuje technickú spôsobilosť na poskytnutie služby.

Doklady v zmysle § 28 ods. 1, písm. a) ZVO:
Zoznam dodávok poskytnutých služieb podobného charakteru za predchádzajúce tri roky (2011 až 2013), minimálne 5-tich zmlúv za každý jeden rok s uvedením cien, lehôt dodania a odberateľov, ak odberateľom:
 1. bol verejný obstarávateľ podľa tohto zákona, dôkaz o plnení potvrdí tento verejný obstarávateľ.
 2. bola iná osoba ako verejný obstarávateľ, dôkaz o plnení potvrdí odberateľ. Ak to nie je možné, uchádzač predloží čestné vyhlásenie o plnení.
7. Zmluvná cena:
Pri stanovení zmluvnej ceny  záujemca vychádza z priloženej Tabuľky č. 1. Výsledná cenová ponuka má obsahovať konkrétnu cenu navrhovaného poistenia spolu v EUR na obdobie 3 rokov (od 16.11.2014 do 15.11.2017).
8. Variantné riešenia:
Nie.
9. Hlavné podmienky financovania a platobné podmienky:
Predmet zákazky bude financovaný z vlastných prevádzkových prostriedkov verejného obstarávateľa. Splatnosť poistného: Poistné bude hradené poisteným raz ročne na základe vystavenej faktúry.
10. Pokyn k predloženiu ponuky:
Predložená ponuka musí byť pevne zviazaná (jednotlivé strany majú byť spojené spinkou alebo tepelnou väzbou), každá strana musí byť očíslovaná a parafovaná štatutárnym zástupcom uchádzača. Ponuka má obsahovať:
1. Krátke informácie o uchádzačovi v tvare: obchodné meno, sídlo/miesto podnikania, IČO, IČ DPH, DIČ, IBAN, BIC, kontaktné údaje - telefónne číslo, e-mailová adresa, faxové číslo.
2. Doklad o oprávnení podnikať v zmysle bodu č. 6.1.
3. Povolenie NBS na vykonávanie poisťovacej činnosti v zmysle bodu č. 6.1.
4. Zoznam zmluvných dodávok v zmysle bodu č. 6.2.
5. Cenu navrhovaného poistenia spolu v EUR na obdobie 3 rokov (od 16.11.2014 do 15.11.2017) podľa Tabuľky č. 1. Žiadame, aby uchádzač vyplnil okrem celkovej sumy aj ostatné položky Tabuľky č. 1.
6. Štatutárnym zástupcom uchádzača parafované a pečiatkou uchádzača opatrené čestné vyhlásenie uchádzača (príloha č. 5 tejto výzvy).
7. Štatutárnym zástupcom uchádzača parafovaný a pečiatkou uchádzača opatrený návrh Poistnej zmluvy.

Ponuky sa predkladajú v 1 originálnej verzii. 
11. Kritéria na hodnotenie ponúk:
Najnižšia cena navrhovaného poistenia spolu v EUR na obdobie 3 rokov (od 16.11.2014 do 15.11.2017).
12. Lehota a miesto na predkladanie ponúk:
Ponuky je potrebné doručiť prostredníctvom poštovej služby, kuriérom alebo doručiť osobne na adresu  uvedenú v bode 1, v termíne do 07.11.2014 do 10:00 hod. Obal ponuky musí byť uzatvorený a neprehľadný.  Na obale (obálke) je potrebné uviesť:
1. Identifikačné údaje uchádzača (obchodné meno, sídlo/adresa, IČO).
2. „NEOTVÁRAŤ“.
3. Názov predmetu obstarávania „Poistná zmluva na poistenie majetku a poistenie všeobecnej zodpovednosti za škodu“.
4. Meno kontaktnej osoby (Mgr. Marián Herceg).

Ponuky sa predkladajú v slovenskom jazyku a v mene EURO.
13. Lehota viazanosti ponúk:
do  15.12.2014
14. Kontaktná osoba
Za vecné otázky:
Mgr. Marián Herceg 
E-mail: marian.herceg@dunstreda.eu 

Za procesnú stránku:
Ing. Zsuzsanna Andrássy, PhD. (odborne spôsobilá osoba reg. č.: D0592-484-2004)
E-mail: vo@3connect.sk 

Dátum: 03.11.2014

Ing. Zsuzsanna Andrássy PhD.,
osoba splnomocnená na výkon VO

                                                                                               

Prílohy: 
Príloha č. 1: Hodnoty poistných nehnuteľností.
Príloha č. 2: Adresy rizika, na ktorých sa nachádza hnuteľný majetok mesta.
Príloha č. 3: Prehľad kamier mesta Dunajská Streda.
Príloha č. 4: Opis služby.
Príloha č. 5: Čestné vyhlásenie uchádzača.
Príloha č. 6: Navrhovaná cena služby.

Dátum zverejnenia: 03.11.2014
Termín predkladania ponúk: 07.11.2014 do 10:00 hod.